CELEX: 32018D0719
Language: ro
Date: 2018-05-14 00:00:00
Title: Decizia de punere în aplicare (UE) 2018/719 a Comisiei din 14 mai 2018 de modificare a Deciziei 2009/821/CE în ceea ce privește lista punctelor de control la frontieră și unitățile veterinare în cadrul sistemului Traces [notificată cu numărul C(2018) 2783] (Text cu relevanță pentru SEE. )

16.5.2018   
            
            
               RO
            
            
               Jurnalul Oficial al Uniunii Europene
            
            
               L 120/15
            
         DECIZIA DE PUNERE ÎN APLICARE (UE) 2018/719 A COMISIEI
   din 14 mai 2018
   de modificare a Deciziei 2009/821/CE în ceea ce privește lista punctelor de control la frontieră și unitățile veterinare în cadrul sistemului Traces
   
      
         [notificată cu numărul C(2018) 2783]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (1), în special articolul 20 alineatele (1) și (3),
   având în vedere Directiva 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate și de modificare a Directivelor 89/662/CEE, 90/425/CEE și 90/675/CEE (2), în special articolul 6 alineatul (4) paragraful al doilea teza a doua și articolul 6 alineatul (5),
   având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (3), în special articolul 6 alineatul (2),
   întrucât:
   
               (1)
            
            
               Decizia 2009/821/CE a Comisiei (4) stabilește o listă cu punctele de control la frontieră autorizate în conformitate cu Directivele 91/496/CEE și 97/78/CE. Lista respectivă figurează în anexa I la decizia menționată anterior.
            
         
               (2)
            
            
               În urma propunerii transmise de Danemarca și a unei inspecții cu rezultate satisfăcătoare efectuate de Comisie, punctul de control la frontieră de la aeroportul Aalborg din Danemarca ar trebui să fie autorizat pentru anumite animale din categoria O, mai exact, pentru câini și pisici. Prin urmare, este necesar să se modifice în consecință lista rubricilor pentru respectivul stat membru prevăzută în anexa I la Decizia 2009/821/CE.
            
         
               (3)
            
            
               În urma propunerii din partea Spaniei și a evaluării efectuate de Comisie, ar trebui să fie ridicată suspendarea autorizării punctului de control la frontieră din aeroportul Vitoria în ceea ce privește anumite produse de origine animală. Prin urmare, lista rubricilor pentru respectivul stat membru prevăzută în anexa I la Decizia 2009/821/CE ar trebui modificată în consecință.
            
         
               (4)
            
            
               Țările de Jos au informat Comisia cu privire la schimbarea denumirii punctului de control la frontieră și a denumirilor centrelor de control din aeroportul de la Maastricht. Prin urmare, anexa I la Decizia 2009/821/CE ar trebui modificată în consecință.
            
         
               (5)
            
            
               Anexa II la Decizia 2009/821/CE conține lista unităților centrale, regionale și locale din sistemul veterinar computerizat integrat (Traces).
            
         
               (6)
            
            
               În urma informațiilor primite din partea Belgiei și Austriei, ar trebui aduse anumite modificări listei conținând unitățile centrale, regionale și locale din Traces pentru aceste state membre. Prin urmare, este adecvat să se modifice anexa II la Decizia 2009/821/CE în consecință.
            
         
               (7)
            
            
               Prin urmare, Decizia 2009/821/CE ar trebui modificată în consecință.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Anexele I și II la Decizia 2009/821/CE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 14 mai 2018.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 224, 18.8.1990, p. 29.
   
      (2)  JO L 268, 24.9.1991, p. 56.
   
      (3)  JO L 24, 30.1.1998, p. 9.
   
      (4)  Decizia 2009/821/CE a Comisiei din 28 septembrie 2009 de stabilire a unei liste de puncte de control la frontieră, de fixare a anumitor reguli privind controalele efectuate de către experții veterinari ai Comisiei și de determinare a unităților veterinare în cadrul sistemului TRACES (JO L 296, 12.11.2009, p. 1).
   
      ANEXĂ
      Anexele I și II la Decizia 2009/821/CE se modifică după cum urmează:
      
                  1.
               
               
                  Anexa I se modifică după cum urmează:
                  
                              (a)
                           
                           
                              în partea referitoare la Danemarca, rubrica pentru aeroportul din Aalborg se înlocuiește cu următorul text:
                              
                                          „Aalborg
                                       
                                       
                                          DK AAL 4
                                       
                                       
                                          A
                                       
                                       
                                           
                                       
                                       
                                           
                                       
                                       
                                          O (14)”
                                       
                                    
                        
                              (b)
                           
                           
                              în partea referitoare la Spania, rubrica pentru aeroportul din Vitoria se înlocuiește cu următorul text:
                              
                                          „Vitoria
                                       
                                       
                                          ES VIT 4
                                       
                                       
                                          A
                                       
                                       
                                           
                                       
                                       
                                          HC(2), NHC-NT(2) (*), NHC-T(CH)(2) (*)
                                       
                                       
                                          U (*), E (*), O (*)”
                                       
                                    
                        
                              (c)
                           
                           
                              în partea referitoare la Țările de Jos, rubrica pentru aeroportul Maastricht se înlocuiește cu următorul text:
                              
                                          „Maastricht Aachen Airport
                                       
                                       
                                          NL MST 4
                                       
                                       
                                          A
                                       
                                       
                                          MAA Live
                                       
                                       
                                           
                                       
                                       
                                          U, E, O (14)
                                       
                                    
                                          MAA Products
                                       
                                       
                                          HC(2), NHC(2)”
                                       
                                       
                                           
                                       
                                    
                        
            
                  2.
               
               
                  Anexa II se modifică după cum urmează:
                  
                              (a)
                           
                           
                              în partea referitoare la Belgia, rubricile se înlocuiesc cu următorul text:
                              „
                                    BE20001 REGIO VLAANDEREN
                                 
                              
                              
                                          BE00103
                                       
                                       
                                          WEST-VLAANDEREN
                                       
                                    
                                          BE00404
                                       
                                       
                                          OOST-VLAANDEREN VLAAMS-BRABANT
                                       
                                    
                                          BE00701
                                       
                                       
                                          ANTWERPEN
                                       
                                    
                                          BE01007
                                       
                                       
                                          VLAAMS-BRABANT LIMBURG
                                       
                                    
                                 
                                    BE20002 REGIO BRUSSEL/RÉGION BRUXELLES
                                 
                              
                              
                                          BE01202
                                       
                                       
                                          BRUSSEL/BRUXELLES
                                       
                                    
                                 
                                    BE20003 RÉGION WALLONNE
                                 
                              
                              
                                          BE01505
                                       
                                       
                                          HAINAUT
                                       
                                    
                                          BE01809
                                       
                                       
                                          BRABANT WALLON NAMUR
                                       
                                    
                                          BE02206
                                       
                                       
                                          LIÈGE
                                       
                                    
                                          BE02508
                                       
                                       
                                          LUXEMBOURG NAMUR”
                                       
                                    
                        
                              (b)
                           
                           
                              în partea referitoare la Austria, rubrica pentru unitatea centrală „AT000000 BUNDESMINISTERIUM FÜR GESUNDHEIT” se înlocuiește cu următorul text „AT000000 BUNDESMINISTERIUM FÜR ARBEIT, SOZIALES, GESUNDHEIT UND KONSUMENTENSCHUTZ”.